સુંદરતા માટે ઘણા પ્રકારની ક્રિમ, સુગંધી તેલ, જડીબુટ્ટીઓનો ઉપયોગ થતો રહ્યો છે. વર્તમાન સમયમાં એ જ બધી વસ્તુઓની પરિષ્કૃતરૂપ બ્યુટીપાર્લરમાં જોવા મળે છે. પરંતુ આજે પણ પાર્લરને લઈને ઘણા લોકોનાં મનમાં ઘણી માન્યતાઓ છે. એક માન્યતા એ છે કે બ્યુટીપાર્લર ફાલતુ ખર્ચ છે, શ્રીમંતોનો શોખ અને સમયની બરબાદી છે. આ એક હકીકત છે કે એક નિશ્ચિત વય પછી ચહેરાની ત્વચા લટકી જાય છે. બ્યુટીપાર્લરમાં નિયમિતરૂપે મસાજ, ફેશિયલ, ક્લીનઅપ, બ્લીચ, હિના વગેરે પ્રક્રિયાઓમાંથી પસાર થવાથી ચહેરા પર કાંતિ, ત્વચામાં ચમક અને વાળમાં રોનક આવી જાય છે. ખાસ કરીને વર્કિંગ વુમન પોતાના પર વધુ ધ્યાન નથી આપી શકતી, પરંતુ બ્યુટીપાર્લરમાં થોડો સમય તેમના માટે વરદાન સાબિત થાય છે. તેઓ આવતા થોડા દિવસો માટે ફ્રેશ થઈ જાય છે અને તેમની અંદર એક આત્મવિશ્વાસ જાગે છે.